पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वायरस की दूसरी लहर को तोड़ने जिले में सख्त लॉकडाउन है। ऐसी परिस्थितियों में घरेलू बिजली उपभोक्ताओं की मीटर रीडिंग नहीं हो पा रही है। संक्रमण के डर से रीडिंग करने वाले कर्मचारियों ने रीडिंग करने से मना कर दिया है। वहीं बिजली विभाग के अधिकारियों का कहना है कि अभी तक रीडिंग नहीं हुई है, पर रीडिंग कराने की तैयारी चल रही है।
रीडिंग के बाद उपभोक्ताओं को बिजली बिल मिलेगा। बिजली विभाग के अधिकारियों का कहना है कि इस बार कोई औसत बिल देने का कोई निर्देश नहीं आया है। इसलिए रीडिंग के बाद ही बिल दिया जाएगा। जबकि पिछले महीने भी कुछ उपभोक्ताओं को औसत बिल दिया गया था। नेहरू नगर जोन प्रभारी सुरेश जांगड़े ने कहा कि संक्रमण के कारण अभी तक रीडिंग शुरू नहीं हुई थी। गुरुवार या शुक्रवार से रीडिंग शुरू हो जाएगी। सभी उपभोक्ताओं का मीटर लगभग बाहर लगा हुआ है। इसलिए मीटर रीडिंग करने में परेशानी नहीं आएगी।
वहीं जिन उपभोक्ता के घर में कोरोना मरीज है और उनका मीटर अंदर है, उन्हें औसत बिल दिया जाएगा। तोरवा जोन प्रभारी बीबी नेताम ने कहा कि रीडिंग करने वाली कंपनी के कुछ मेटेरियल की सप्लाई नहीं हो पा रही थी, इसलिए रीडिंग में देरी हुई। अब रीडिंग जल्द ही शुरू हो जाएगी। ग्रामीण एरिया प्रभारी अमर चौधरी ने कहा कि फरवरी की रीडिंग हो गई थी। अब मार्च और अप्रैल की रीडिंग कराने की प्रक्रिया शुरू हो गई है। अधिकारियों का कहना है कि जिनका 15 किलो वाट से अधिक का मीटर है, उनका ऑटोमेटिक बिल जनरेट हो जाता है। बाकी शहर के 1 लाख 27 हजार घरेलू उपभोक्ताओं की रीडिंग होगी।
साल भर के खपत के आधार पर निकलेगा औसत बिल
जिन उपभोक्ताओं को औसत बिल दिया जाएगा। उनका सालभर के कुल भुगतान की राशि और खपत के आधार पर औसत बिल भेजा जाएगा। जिन उपभोक्ताओं को औसत बिल दिया जाएगा, उन्हें 50 प्रतिशत छूट का लाभ नहीं मिलेगा। जिले में पिछले लॉकडाउन के बाद से बिलिंग का सिस्टम प्रभावित है। बिजली कंपनी एक महीने पीछे चल रही है। मई में मार्च का बिल किया जाना था, लेकिन अचानक लॉकडाउन की घोषणा के बाद स्पॉट बिलिंग का काम शत प्रतिशत नहीं हो सका। 50 प्रतिशत उपभोक्ताओं को अबतक बिल नहीं किए जा सके हैं।
लॉकडाउन तक सिर्फ ऑनलाइन बिल भुगतान
बिजली बिल भुगतान के लिए लगाई गई एटीपी मशीन लॉकडाउन में बंद है। बिजली बिल का भुगतान मोर बिजली एप व ऑनलाइन माध्यम से कर सकेंगे। लॉकडाउन के बाद ही मैन्युअल बिल भुगतान उपभोक्ता कर सकेंगे। उपभोक्ता पेटीएम, गूगल पे, एनईएफटी से भी बिल भुगतान कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva hin_Deva zho_Hant eng_Latn